Tasleḍt-a d taɣuri n isallen n uḍris, d ayen i d-yellan daxel-is, tsekcam win i xedmen tasleḍt ad ysefruri isallen i d-yewwi s telqay, aya mačči d ayen i sahlen, ilaq anagmay ad isawseɛ tamuɣli-s deg uḍris, acku akken i d-yenna M. Moukhlis :  yesɛeb maḍi ɣef unagmay ad d-ibegen isental n yeḍrisen n tmedyazt s wudem ubriz, imi annect-a iccud ɣer tikta d usugen n umdyaz, tikta-agi d usugen i yettemgiriden seg uḍris ɣer wayeḍ 3 ; ihi tikta n umaru qqnent ɣer usugen-is, tamuɣl-is iman-is, yuɛer ɣef uberani ad iwali timsal i d-yeqseḍ deg-sent.